REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-2053/21

14. decembar 2021. godine

B e o g r a d

NARODNA SKUPŠTINA

Odbor za kulturu i informisanje je na sednici održanoj 14. decembra 2021. godine obavio javni razgovor sa predloženim kandidatima za člana Saveta Regulatornog tela za elektronske medije, u skladu sa članom 11. stav 8. Zakona o elektronskim medijima („Službeni glasnik RS“ br. 83/14 i 6/16 - dr. zakon; u daljem tekstu: Zakon).

U skladu sa članom 156. stav 3. Poslovnika Narodne skupštine, Odbor za kulturu i informisanje podnosi

I Z V E Š T A J

Odbor za kulturu i informisanje zaključio je da Listu kandidata za člana Saveta Regulatornog tela za elektronske medije, koju su, na osnovu člana 9. stav 1. tačka 3) Zakona, a u skladu sa članom 10. Zakona, predložili univerziteti akreditovani u Republici Srbiji, dostavi Narodnoj skupštini, zajedno sa biografijama kandidata i njihovim izjavama da prihvataju kandidaturu, jer su se stekli uslovi za izbor jednog člana Saveta Regulatornog tela za elektronske medije, na period od pet godina.

Odbor predlaže da Narodna skupština, u skladu sa članom 167. Poslovnika Narodne skupštine, Listu kandidata za člana Saveta Regulatornog tela za elektronske medije razmatra **po hitnom postupku**, kako bi se omogućio nesmetan rad ovog organa.

Za izvestioca Odbora na sednici Narodne skupštine, određena je Sandra Božić, predsednik Odbora.

PREDSEDNIK

Sandra Božić,s.r.

**LISTA KANDIDATA ZA**

**ČLANA SAVETA REGULATORNOG TELA ZA ELEKTRONSKE MEDIJE**

Odbor za kulturu i informisanje utvrdio je Listu kandidata za člana Saveta Regulatora, koju saglasno članu 9. stav 1. tačka 3) Zakona, predlažu univerziteti akreditovani u Republici Srbiji:

1. prof. dr Vesna Baltezarević i
2. dr Nemanja Tasić.